wickkiey/tamil-wikipedia-chunked huggingface dataset:
# விக்கிப்பீடியா:கலைச்சொல் ஒத்தாசை/உயிரியல்

## Citrus, Orange. Lime Lemon

இவற்றிற்கான தமிழ்ச் சொற்களில் குழப்பம் இருக்கின்றது. பேச்சு:ஆரஞ்சுப்பழம் பக்கத்தில் Citrus, Orange, Bitter Orange ஆகியவற்றிற்கான பெயர்க் குழப்பம் தொடர்பான உரையாடல் உள்ளது. அத்துடன் Lime and Lemon க்கும் தமிழில் எனக்கு பெயர்க் குழப்பம் உண்டு. பார்த்து கருத்துக்களைத் தெரிவியுங்கள். நன்றி.--கலை (பேச்சு) 12:09, 12 மே 2013 (UTC)
# விக்கிப்பீடியா:கலைச்சொல் ஒத்தாசை/உயிரியல்

## pancake batfish

:en:pancake batfish எனும் உயிரினத்துக்குப் பெயரிடவேண்டும், முதலில் pancake என்பதை எவ்வாறு தமிழில் பொருத்தமாக அழைக்கலாம்.? batfish என்பது வௌவால்மீன் என்பது பொருந்துமா?--செந்தி<small><sup><font color="green" size="">//உரையாடுக//</font></sup></small> 16:27, 22 சூன் 2011 (UTC)
# விக்கிப்பீடியா:கலைச்சொல் ஒத்தாசை/உயிரியல்

## புலி

பேய்வாய்ப்புலி, வேங்கைப்புலி போன்ற விலங்குகளுக்கு உரிய ஆங்கில உயிரியல் பெயர்கள் என்ன?--தென்காசி சுப்பிரமணியன் 07:52, 5 செப்டெம்பர் 2011 (UTC)
:wikt:வேங்கைப்புலியில் Acinonyx jubatus venaticus என்றுள்ளது.--செந்தி<small><sup><font color="red" size="">--ஃ உரையாடுக ஃ--</font></sup></small> 12:53, 23 செப்டெம்பர் 2011 (UTC)
::பேய்வாய் அல்ல பேழ்வாய். பேழ் + வாய் என்றால் பெரியதாய்திறக்கும் வாய் என்று பொருள். பேழை என்றால் பெட்டி (முழு அகலநீளத்துக்கும் திறக்கும் பெட்டி), ஆனால் *பெரிய மதிப்புடைய* பொருள் வைத்திருக்கும் அழகுப்பெட்டி என்றும் பொருள். புலியைப் பேழ்வாய் என்றே புலி என்னும் சொல் இல்லாமலே அழைப்பதும் உண்டு. *குளிர்ப்பேழை* என்று கூறுவதும், அது முழுக்கதவும் திறக்கும் பெரிய பெட்டி என்னும் பொருளில். பேழ் = பெரிய, பெருமை. --செல்வா (பேச்சு) 15:02, 10 ஆகத்து 2012 (UTC)
# விக்கிப்பீடியா:கலைச்சொல் ஒத்தாசை/உயிரியல்

## 2012க்கான சிறப்பு உயிரினங்கள் (**Top 10 New Species - 2012**)

சென்ற முறை :  
1. *Rhinopithecus strykeri* - Sneezing Monkey - [[:en:Myanmar snub-nosed monkey - தமிழ்ப் பெயர்
1. *Tamoya ohboya* - Bonaire Banded Box Jelly - :de:Tamoya ohboya - தமிழ்ப் பெயர்
1. Devil’s Worm - :en:Halicephalobus mephisto - தமிழ்ப் பெயர்
1. Night-blooming Orchid - :en:Bulbophyllum nocturnum - தமிழ்ப் பெயர்
1. Dive-bombing Wasp - :en:Kollasmosoma sentum -தமிழ்ப் பெயர்
1. Spongebob Squarepants Mushroom - :en:Spongiforma squarepantsii -தமிழ்ப் பெயர்
1. Nepalese Autumn Poppy - :en:Meconopsis autumnalis -தமிழ்ப் பெயர்
1. Wandering Leg Sausage :en:Crurifarcimen vagans -தமிழ்ப் பெயர்
1. Walking Cactus :en:Diania cactiformis -தமிழ்ப் பெயர்
1. Sazima’s Tarantula :en:Pterinopelma sazimai -தமிழ்ப் பெயர்  
:en:International Institute for Species Exploration : தமிழ்ப் பெயர்
# விக்கிப்பீடியா:கலைச்சொல் ஒத்தாசை/உயிரியல்

## இரட்டைப்படைக்_குளம்பி

பேச்சு:இரட்டைப்படைக்_குளம்பி என்பதில், பிற உயிரியல் திட்டப் பங்களிப்பாளர்களின் கருத்தறிய விரும்புகிறேன்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 07:03, 29 ஆகத்து 2012 (UTC)
# விக்கிப்பீடியா:கலைச்சொல் ஒத்தாசை/உயிரியல்

## Chimera

chimera என்பது chimaera என்ற சொல்லின் மற்றொரு வடிவம். இச்சொல்லுக்கு, மரபியில் அடிப்படையில், 'வேறுபட்ட மரபுஅணுக்கள் உடையவை' என்பது பொருளாகும். கிரேக்க புராணங்களின் படி, வேறுபட்ட விலங்கினங்களின் புறஉறுப்புகளை உடைய விலங்கினைக் குறிக்கும். இவற்றைக் கொண்டு, இம்மீனுக்கு ஒரு பெயரிடுக.
# விக்கிப்பீடியா:கலைச்சொல் ஒத்தாசை/உயிரியல்

## Herbarium

Herbarium என்ற சொல்லுக்கான தமிழ் சொல் என்ன?ஆய்வுக்காக பாதுகாக்கப்பட்ட, உலர் தாவர ஆவணம்/ஆவணகாப்பகம் என்ற பொருளில் சொல் அமைந்தால் மிக நன்றாக இருக்கும். ஒரு முழுமையான இணைய ஆவண ஏடுள்ள பக்கம்--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 01:42, 21 மார்ச் 2013 (UTC)
:தமிழகத்தில் 'ஹெர்பாரியம்' என்றே அதிகம் பயன்படுத்தப்படுகிறது. மூலிகை என்ற அடிப்படையில் ஒரு சொல்லாகத்தைக் கண்டேன். ஆனால், இங்கு அனைத்து தாவரங்களுமே பக்குவபடுத்தப்பட்டு பாதுகாக்கப்படுகிறது. எனவே, உலர் தாவரகம் என்ற சொல்லை அமைத்து கட்டுரையை உருவாக்கியுள்ளேன். மாற்றுக் கருத்து இருப்பின் பேச்சு:உலர் தாவரகம் என்பதில் தெரியப்படுத்துக.வணக்கம்.--≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 02:35, 12 சூன் 2014 (UTC)
:பொருத்தமான சொல்லாகவே தோன்றுகின்றது.--கலை (பேச்சு) 06:18, 12 சூன் 2014 (UTC)
# விக்கிப்பீடியா:கலைச்சொல் ஒத்தாசை/உயிரியல்

## Larva/Larvae

ஆங்கிலத்தில் Larva/Larvae எனப்படுவது, பூச்சியின் வாழ்க்கை சுழற்சி பருவங்களின் ஓன்றாகும். இதற்கு இணையான தமிழ் பக்கம் நமது விக்கியில் இல்லை. நான் இதனை தொடங்க விரும்புகிறேன். இதனை 'முட்டை புழு' என்று அழைக்கலாமா? இயற்பியல் அறிந்த தமிழ் அறிஞர்கள் யாரேனும் தெளிவுப்படுத்தினால் நன்றாகயிருக்கும். --}- Cyarenkatnikh (பேச்சு) 01:25, 15 அக்டோபர் 2017 (UTC)
:பயனர் பேச்சு:Cyarenkatnikh! ஒரு ஆங்கிலக் கட்டுரைக்கு இணையான தமிழ்க் கட்டுரை ஏற்கனவே உள்ளதா என்பதனை அறிய, ஆங்கிலக் கட்டுரைப் பக்கத்திற்குப் போய், இடது பக்கத்திலுள்ள ஏனைய மொழிக் கட்டுரைகளுக்கான இணைப்புக்களில் தமிழ் உள்ளதா என்று பாருங்கள். எ.கா. :en:Larva கட்டுரைக்குப் போய், பார்த்தால், அந்தக் கட்டுரை குடம்பி என்னும் தமிழ்க் கட்டுரைக்கு இணைக்கப்பட்டிருப்பதைக் காணலாம். ஏற்கனவே குடம்பி என்ற கட்டுரை உள்ளது. வாழ்க்கை வட்டம் (உயிரியல்), மற்றும் பூச்சி கட்டுரைப் பகுதிகளையும் பாருங்கள்.--கலை (பேச்சு) 18:01, 16 அக்டோபர் 2017 (UTC)
# விக்கிப்பீடியா:கலைச்சொல் ஒத்தாசை/மருத்துவம்/உதவி

## சொற்களின் பின்னொட்டு (விகுதி)

### -osis, -sis, -sia, -sy, -se

(Greek > Latin: a suffix; actor, process, condition, or state of; result of; expresses a state or abnormal condition or process of some disease)
செயல், நிலைமை
:தமிழ் விகுதி = -மை , -செயல்,
:எடுத்துக்காட்டு:
- acidosis = acid + osis = காடி+மை = காடிமை /அமிலமை
- ketosis = ketone + sis = கீற்றோ+மை = கீற்றோமை
# விக்கிப்பீடியா:கலைச்சொல் ஒத்தாசை/மருத்துவம்/உதவி

## சொற்களின் பின்னொட்டு (விகுதி)

### -itis

inflammation = அழற்சி
தமிழ் விகுதி = -அழற்சி, ?
:எடுத்துக்காட்டு:
- gastritis = இரையகவழற்சி (
இரையக அழற்சி
)
# விக்கிப்பீடியா:கலைச்சொல் ஒத்தாசை/மருத்துவம்/உதவி

## சொற்களின் பின்னொட்டு (விகுதி)

### --ion

- ஒரு செயல் அல்லது நிகழ்வு, அல்லது அதன் விளைவு.
- ஒரு நிலைமை
:எ.கா: coagulation
# விக்கிப்பீடியா:கலைச்சொல் ஒத்தாசை/மருத்துவம்/உதவி

## சொற்களின் முன்னொட்டு

### endo-

- உள்ளே காணப்படுவது, அகத்தில் உள்ளது
- அக, உள்
எ.கா: endoscope = அகநோக்கி
# வத்தலக்குண்டு சென்றாயப் பெருமாள் கோயில்

**சென்றாய பெருமாள் கோயில்** தமிழ்நாடு மாநிலத்தின் திண்டுக்கல் மாவட்டம் வத்தலக்குண்டுக்கு அருகிலுள்ள கோட்டைபட்டி ஊரிலுள்ள மலைப்பகுதியில் அமைந்துள்ளது. இந்தக் கோயிலில் கம்பளத்து நாயக்கர் சாதியைச் சேர்ந்தவர்கள் பூஜை செய்யும் பணியைச் செய்து வருகின்றனர். இங்கு பூஜை செய்யும் பூசாரிகள் குறி சொல்லும் நிகழ்வும் நடைபெறுகிறது.
# வத்தலக்குண்டு சென்றாயப் பெருமாள் கோயில்

## அமைவிடம்

கடல் மட்டத்திலிருந்து சுமார் 371 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°09'30.5"N, 77°44'20.9"E (அதாவது, 10.158480°N, 77.739149°E) ஆகும்.
# வத்தலக்குண்டு சென்றாயப் பெருமாள் கோயில்

## தல வரலாறு

சுமார் 405 ஆண்டுகளுக்கு முன்பு இந்தப் பகுதியில் பசு மாடுகளை மேய்த்துக் கொண்டிருந்த ஆதி சென்னம நாயக்கர், ஒருநாள் தனது பசு மாடுகளில் ஒன்றைக் காணாமல் தேடியிருக்கிறார். அந்தப் பசு மாட்டைத் தேடி மலையின் உச்சிப்பகுதிக்குச் சென்று பார்த்த போது, அங்கு அந்தப் பசு, பாலகன் ஒருவனுக்குப் பால் தந்து கொண்டிருந்திருக்கிறது. மலைப்பகுதிக்குப் பாலகன் எப்படி வந்தான் என்று அவர் சிந்தித்த நிலையில் அவர் கண் முன் பெருமாள் தோன்றி, இந்த மலைப்பகுதியில் கோயில் கட்டி வழிபாடு செய்து வந்தால் இந்தப் பகுதி மக்களுக்கும், இங்கு வந்து வழிபாடு செய்பவர்களுக்கும் அவர்கள் வேண்டியது கிடைக்கும் என்றும், இவர்கள் குடும்பத்தினர் இக்கோயிலில் பக்தர்களுக்குச் சொல்லும் அருள் வாக்குகள் அனைத்தும் நிறைவேறும் என்றும் சொல்லி மறைந்திருக்கிறார். அன்றிலிருந்து ஆதிசென்னம நாயக்கர் வாரிசுதாரர்கள் இந்தக் கோயிலை அமைத்து பூசை மற்றும் சிறப்பு வழிபாடுகளைச் செய்து வருகின்றனர்.
# வத்தலக்குண்டு சென்றாயப் பெருமாள் கோயில்

## அறங்காவலர்கள்

தமிழ்நாடு அரசு இந்து சமய அறநிலையத் துறையின் கட்டுப்பாட்டிலுள்ள இக்கோயிலில் மரபு வழியில் அறங்காவலர்களாக சென்னம நாயங்காரவின் மரபுரிமையாளர்கள் நியமிக்கப்பட்டு வருகின்றனர்.
# அலைத்திருத்தி

)யும் அதன் நிறுவலுக்கான வன்கலமும். பருந்திருகுள்ள மரையாணி கருவியை வெப்பவேற்பிக்கு இணைத்து வெப்பத்தைச் சிதர்த்தும்.]]  
**அலைத்திருத்தி** (இலங்கை வழக்கு: சீராக்கி, *Rectifier*) என்பது மாறுதிசை மின்னழுத்தத்தையோ மின்னோட்டத்தையோ முறையே நேர்த்திசை மின்னழுத்தமாகவோ மின்னோட்டமாகவோ மாற்றும் ஒரு இலத்திரனியல் கருவி ஆகும். உயர் மின்னழுத்த மதிப்பீடுகளில் பயன்படும் ஆற்றல் மின்னணுவியல் அலைத்திருத்திகளும் உள்ளன. இதற்கு மிகவும் இன்றியமையாததாக திண்மநிலை மின்னணு உறுப்பான இருமுனையம் விளங்குகிறது.. அமைப்புநிலையில் திருத்திகள் பலவடிவங்களில் அமைகின்றன. அவை வெற்றிடக்குழல் இருமுனையங்களாகவோ, இதள்வில் கவாடங்களாகவோ செம்பு-செலினியம் ஆக்சைடு திருத்திகளாகவோ, அரைக்கடத்தி இருமுனையங்களாகவோ சிலிக்கான் கடுபாட்டுத் திருத்திகளாகவோ பிற சிலிக்கான் சார்ந்த அரைக்கடத்தி நிலைமாற்றிகளாகவோ அமையலாம். வரலாற்றியலாக, ஒத்தியங்குவகை நிலைமாற்றிகளும் மின்னோடிகளும் கூட இதற்குப் பயன்பட்டன. படிக வானொலிகள் எனப்பட்ட தொடக்க கால வானொலி அலைவாங்கிகளில் கலீனா எனும் ஈயச் சல்பைடுகளில் கம்பி பொதித்த பூனை மீசை ஒற்றிகள் புள்ளித் தொடுகைத் திருத்திகளாகப் பயன்பட்டன. இவை படிகத் திருத்திகள் எனப்பட்டன.  
அலைத்திருத்திகள் நேர்மின்சார ஆற்றல் மூலங்களாகவும் உயர் மின்னழுத்த நேர்மின்சாரத்(HVDC) திறன் செலுத்துகை அமைப்புகளிலும் மிகவும் பயன்படுகின்றன. நேர்த்திசை மின்சாரத்தை உற்பத்தி செய்வதற்குப் பதிலாக திருத்திகளைப் பயன்படுத்துவது எளிதாகும்.  
சைன் அலையானது அலைத்திருத்தம் செய்யப்பட்டு ஒரு நேர்த்திசை மின்னழுத்தமாக மாற்றப்பட்டு மின்னோட்டமானது ஒருமுக மின்னோட்டமாக மாற்றப்படினும் சில துடிப்புகள் அம்மின்னோட்ட அலைவில் காணப்படும். ஆனால் அலைத்திருத்தி பயன்படக்கூடிய கணினி, தொலைக்காட்சி போன்ற சாதனங்கள் சிறப்பாக செயல்பட, வழங்கப்படும் நேர்மின்னோட்டமானது உறுதியாகவும் மாறாலியாகவும் இருத்தல் வேண்டும். இத்தகு சாதனங்களில் அலைத்திருத்தியின் வெளியீடு ஒரு வடிப்பியினுள்(filter) இடப்பட்டு அதன்மூலம் துடிப்புகள் அகற்றப்பட்டு ஒரு சீரான மாறா மின்னோட்டம் பெறப்படுகிறது.  
ஒரு அலைத்திருத்தியின் செயல்பாட்டைத் தலைகீழாகச் செய்யக்கூடிய ஆற்றல் மின்னணுவியல் கருவி, புரட்டி அல்லது மாறுதிசையாக்கி அல்லது நேர்மாற்றி(inverter) ஆகும். இது நேர்த்திசை மின்னழுத்தத்தையோ மின்னோட்டத்தையோ முறையே மாறுதிசை மின்னழுத்தமாகவோ மின்னோட்டமாகவோ மாற்றுகிறது.
# அலைத்திருத்தி

## அரையலைத் திருத்தி

அலைத்திருத்திச் சுற்றுகளில் மிகவும் எளிய அமைப்புடையது இது. மாறுதிசை மின்னோட்டத்தின் மேற்பாதியை (+ve அரையலை) மட்டும் செலுத்தி கீழ்ப்பாதியைத்(-ve அரையலை) தடுத்துவிடும் அமைப்பே அரையலைத் திருத்தி ஆகும்.
# அலைத்திருத்தி

## அரையலைத் திருத்தி

#### செயல்பாடு

இவ்வமைப்பில் தாழ்வடுக்கு மின்மாற்றியின் வெளியீட்டுச் சுற்றில் ஒரு இருமுனையம் இணைக்கப்படுகிறது. தாழ்வடுக்கு மின்மாற்றியால் மின்னழுத்தம் குறைக்கப்பட்ட மாறுதிசை மின்னோட்ட அலையின் முதல் அரைப்பகுதியின்(+ve அரையலை) போது தாழ்வடுக்கு முன்னோக்குச் சார்பில் இருக்கும்; எனவே, மின்னோட்டம் அதன் வழியே கடத்தப்படும். அலையின் இரண்டாவது அரைப்பகுதியின்(-ve அரையலை) போது இருமுனையம் பின்னோக்குச் சார்பில் இருப்பதால் மின்னோட்டத்தை அது தடுத்து விடுகிறது.  
இந்நிகழ்வின் விளைவாக உள்ளிடப்பட்ட மாறுதிசை மின்னழுத்தம் நேர்த்திசை மின்னழுத்தமாக மாற்றப்படுகிறது.
# அலைத்திருத்தி

## அரையலைத் திருத்தி

#### வெளியீட்டு மின்னழுத்த அளவின் சமன்பாடுகள்

ஒரு இலட்சிய அரையலைத்திருத்தியின் (சுமையில்லா) வெளியீட்டு நேர்த்திசை மின்னழுத்தத்தின் அளவு :  
<><math>V_\mathrm {rms} = \frac{V_\mathrm {peak}}{2}</math></>  
<><math>V_\mathrm {dc} = \frac{V_\mathrm {peak}}{\pi}</math></>ஆகும்.  
இங்கு,
: *V*<sub>dc</sub>, *V*<sub>av</sub> - சராசரி வெளியீட்டு நேர்த்திசை மின்னழுத்தம்,
: *V*<sub>peak</sub> - உள்ளீட்டுத் தறுவாய் மின்னழுத்தத்தின் உச்ச அளவு,
: *V*<sub>rms</sub> - வெளியீட்டு மின்னழுத்தத்தின் சராசரி வர்க்கமூல அளவு.
# அலைத்திருத்தி

## முழு அலைத்திருத்தி

முழு அலைத்திருத்தி என்பது ஒரு மாறுதிசை மின்னழுத்தத்தின் இரு பகுதியையும் திருத்தும் சுற்று ஆகும். சமனச்சுற்று அலைத்திருத்தியும் (bridge rectifier) மைய மடை மின்மாற்றியைக் கொண்ட அலைத்திருத்தியும் ( tapped transformer type rectifier) முழு அலைத்திருத்திகளேயாகும்.
# அலைத்திருத்தி

## முழு அலைத்திருத்தி

#### சமனச்சுற்று முழுவலைத்திருத்தியின் செயல்பாடு

ஒரு தாழ்வடுக்கு மின்மாற்றியால் மின்னழுத்தம் குறைக்கப்பட்ட மாறுதிசை மின்னழுத்த அலை, அலைத்திருத்தியினுள்ளிடப்படுகிறது. முதற்பாதி (+ve) அரையலையின் போது (படத்திலுள்ள 4 இருமுனையங்களில்) அனைத்திற்கும் மேலுள்ள இருமுனையமும் அனைத்திற்கும் கீழுள்ள இருமுனையமும் ஆகிய இரண்டு மட்டும் முன்னோக்குச் சார்பில் உள்ளன. எனவே முதற்பாதி (+ve) அரையலையின் மின்சாரம் இவ்விரண்டு இருமுனையங்களாலும் மின்சுமையின் வழியே கடத்தப்படுகிறது. பிற்பாதி (-ve) அரையலையின் போது (படத்திலுள்ள 4 இருமுனையங்களில்) நடுவிலுள்ள இரண்டு இருமுனையங்கள் மட்டும் முன்னோக்குச் சார்பில் உள்ளன. எனவே பிற்பாதி (-ve) அரையலையின் மின்சாரம் இவ்விரண்டு இருமுனையங்களாலும் மின்சுமையின் வழியே கடத்தப்படுகிறது.
மேற்கண்ட இரண்டு மின்கடத்தல் நிலைகளிலும் மின்சுமைக்குக் குறுக்கே உள்ள மின்னழுத்தங்கள் ஒரே கதிர்வுடனும், இரு நிலைகளிலும் அதன் வழியே செல்லும் மின்னோட்டங்கள் ஒரே திசையிலும் உள்ளமையால், வெளியீடாக நேர்த்திசை மின்சாரம் கிடைக்கப்பெறுகிறது.
# அலைத்திருத்தி

## முழு அலைத்திருத்தி

#### மைய மடை மின்மாற்றி கொண்ட முழுவலைத்திருத்தியின் செயல்பாடு

இங்கும் ஒரு தாழ்வடுக்கு மின்மாற்றியால் மின்னழுத்தம் குறைக்கப்பட்ட மாறுதிசை மின்னழுத்த அலை, அலைத்திருத்தியினுள்ளிடப்படுகிறது. இங்குள்ள மின்மாற்றி மையத்தில் ஒரு மடை கொண்டுள்ள மின்மாற்றி ஆகும். முதற்பாதி (+ve) அரையலையின் போது (படத்திலுள்ள 2 இருமுனையங்களில்) மேலுள்ள இருமுனையம்(D1) மட்டும் முன்னோக்குச் சார்பில் உள்ளது. எனவே முதற்பாதி (+ve) அரையலையின் மின்சாரம் இருமுனையம்(D1) மூலம் மின்சுமையின் வழியே மின்மாற்றியின் மைய மடைக்குக் கடத்தப்படுகிறது. பிற்பாதி (-ve) அரையலையின் போது (படத்திலுள்ள 2 இருமுனையங்களில்) மேலுள்ள இருமுனையம்(D2) மட்டும் முன்னோக்குச் சார்பில் உள்ளது. எனவே பிற்பாதி (-ve) அரையலையின் மின்சாரம் இருமுனையம்(D2) மூலம் மின்சுமையின் வழியே மின்மாற்றியின் மைய மடைக்குக் கடத்தப்படுகிறது.
மேற்கண்ட இரண்டு மின்கடத்தல் நிலைகளிலும் மின்சுமைக்குக் குறுக்கே உள்ள மின்னழுத்தங்கள் ஒரே கதிர்வுடனும், இரு நிலைகளிலும் அதன் வழியே செல்லும் மின்னோட்டங்கள் ஒரே திசையிலும் உள்ளமையால், வெளியீடாக நேர்த்திசை மின்சாரம் கிடைக்கப்பெறுகிறது.  
இவ்வழியாக முழுவலைத்திருத்திகளின் மூலம் மாறுதிசை மின்சாரம், நேர்த்திசை மின்சாரமாக மாற்றம் செய்யப்படுகிறது.
# அலைத்திருத்தி

## முழு அலைத்திருத்தி

#### வெளியீட்டு மின்னழுத்த அளவின் சமன்பாடுகள்

ஒரு இலட்சிய ஒற்றைத் தறுவாய் முழுவலைத்திருத்தியின் (சுமையில்லா) வெளியீட்டு நேர்த்திசை மின்னழுத்தத்தின் அளவு :
<><math>V_\mathrm {dc}=V_\mathrm {av}=\frac{2V_\mathrm {peak}}{\pi}</math></>  
<><math>V_\mathrm {rms}=\frac {V_\mathrm {peak}}{\sqrt 2} </math></> ஆகும்.  
இங்கு,
: *V*<sub>dc</sub>, *V*<sub>av</sub> - சராசரி வெளியீட்டு நேர்த்திசை மின்னழுத்தம்,
: *V*<sub>peak</sub> - உள்ளீட்டுத் தறுவாய் மின்னழுத்தத்தின் உச்ச அளவு,
: *V*<sub>rms</sub> - வெளியீட்டு மின்னழுத்தத்தின் சராசரி வர்க்கமூல அளவு.
# தாரந்தோ

**தாரந்தோ** (டாரண்டோ, *Taranto*, ) தெற்கு இத்தாலியில் உள்ள ஒரு துறைமுக நகரம். தெற்கு இத்தாலியக் கடற்கரையில் அமைந்துள்ள இந்நகரம் தாரந்தோ மாகாணத்தின் தலைநகரம் ஆகும். இத்தாலியின் முக்கிய வர்த்தக துறைமுகங்களில் ஒன்றாகவும் இத்தாலியக் கடற்படைத் தளமாகவும் விளங்குகிறது. 2001 கணக்கெடுப்பின்படி இதன் மக்கள் தொகை 2,01,349.
# மகா வீர சக்கரம்

**மகா வீர சக்கரம் ** (Maha Vir Chakra, MVC) எதிரிப்படைகளிடம் மிக உயர்ந்தளவு வீரதீரத்தையும் தன்னலமற்ற தியாகத்தையும் காட்டிய இந்தியப் படைவீரர்களுக்கான இந்திய இராணுவத்தின் இரண்டாவது மிக உயரிய விருதாகும். இவ்விருது போர்க்களத்தில் தரையிலோ, கடலிலோ வானிலோ வீரமரணம் அடைந்த படைவீரர்களுக்கும் மறைவிற்கு பின்னால் வழங்கக்கூடியதாம். இந்தி மொழியில் **மகாவீர்** என்பது தமிழில் **பெரும் வீரர்** என்ற பொருளில் வழங்கும்.
# மகா வீர சக்கரம்

## விருதின் தோற்றம்

விருது பதக்கம் தரமான வெள்ளியில் வட்டவடிவில் அமைந்துள்ளது. முகப்பில் ஐந்து முனை முத்திரை நட்சத்திரத்தின் நடுவில் வட்டமான தங்கமுலாமிட்ட அரசு இலச்சினை இருக்குமாறு புடைச்செதுக்கப் பட்டுள்ளது. பதக்கத்தின் பின்புறம் நடுவில் இரு தாமரை மலர்களுடன் தேவநாகரி மற்றும் ஆங்கில எழுத்துருக்களில் "மகா வீர சக்கரா" என்று புடைச் செதுக்கப்பட்டுள்ளது. இந்த விருது படைவீரரின் இடது மார்பில் 3.2 செ.மீ அகலமுள்ள அரை வெள்ளை அரை செம்மஞ்சள் வண்ண நாடாவுடன், செம்மஞ்சள் வண்ணம் இடது தோளிற்கு அண்மையில் இருக்குமாறு குத்தப்படுகிறது.  
விருது பெற்றோர் தங்கள் பெயரின் விகுதியில் எம்.வி.சி என்று போட்டுக் கொள்ளலாம்.
# மகா வீர சக்கரம்

## வரலாறு

இதுவரை 155க்கும் மேற்பட்ட வீரச்செயல்கள் அடையாளம் காணப்பட்டு விருது வழங்கப்பட்டுள்ளனர். ஒரே போரில் மிக கூடுதலான மகாவீரப் பதக்கங்கள் 1971ஆம் ஆண்டில் நடந்த இந்தியப் பாக்கித்தான் போரில் வழங்கப்பட்டன; அப்போது பதினோரு விருதுகள் இந்திய வான்படைக்கு வழங்கபட்டது.  
மகா வீர சக்கரம் பெற்றவர்களுக்கு இரண்டாம் முறையாகப் பெறுபவர்களுக்கு ஆடைப்பட்டயம் வழங்கவும் வகை செய்யப்பட்டுள்ளது. இவர்கள் தங்கள் பெயர் விகுதியில் MVC(Bar) என்று போட்டுக்கொள்ளலாம். 1965ஆம் ஆண்டு முதன்முறையாக இவ்விதியின்படி இருவருக்கு வழங்கப்பட்டது. இந்நாள்வரை ஆறுமுறை முதல் ஆடைப்பட்டயம் வழங்கப்பட்டுள்ளது: விங் கமாண்டர் ஜக்மோகன் நாத் (1962 & 1 செப்டம்பர் 1965), மேஜர் ஜெனரல் ராஜிந்தர் சிங் (19 மார்ச்சு 1948 & 6 செப்டம்பர் 1965), அருண் ஸ்ரீதர் வைத்யா (16 செப்டம்பர் 1965 & 5 திசம்பர் 1971), விங் கமாண்டர் பத்மநாப கௌதம் (6 செப்டம்பர் 1965 & 5 திசம்பர் 1971 (மறைவிற்குப்பின்னர்)), கர்னல் செவாங் ரின்ச்சென் (சூலை 1948 & 8 திசம்பர் 1971), மற்றும் பிரிகேடியர் சான்ட் சிங் (2 நவம்பர் 1965 & சனவரி 1972). இரண்டாம் ஆடைப்பட்டயங்கள் வழங்கப்பட்டவரில்லை.
# போல் கிப்

**போல் கிப்** (*Paul Gibb*, பிறப்பு: சூலை 11, 1913, இறப்பு: திசம்பர் 7, 1977) இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டியிலும், 287 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 - 1946 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பேடவுன் நடவடிக்கை

**பேடவுன் நடவடிக்கை** (*Operation Baytown*) என்பது [இரண்டாம் உலகப் போர்|இரண்டாம் உலகப் போரின்]] போது நடைபெற்ற ஒரு படையெடுப்பு நடவடிக்கை. நேச நாடுகளின் இத்தாலியப் படையெடுப்பின் ஒரு பகுதியான இதில் பெர்னார்ட் மோண்ட்கோமரி தலைமையிலான பிரித்தானிய 8வது ஆர்மி இத்தாலியின் கலபிரியா பகுதியில் தரையிறங்கியது. செப்டம்பர் 3, 1943ல் நடைபெற்ற இத்தரையிறக்கத்தில் நேச நாட்டுப் படைகள் சிசிலியிலிருந்து நேரடியாக தரையிறங்கு படகுகள் மூலம் இத்தாலியை அடைந்தன. பயணதூரம் மிகக்குறைவு என்பதால் கப்பல்களில் ஏறி பின் மீண்டும் தரையிறங்கு படகுகளுக்கு மாறி தரையிறங்கவில்லை. இவற்றின் தரையிறக்கத்துக்கு அச்சுப் படைகளிடமிருந்து பெரும் எதிர்ப்பு எதுவும் இல்லை. இத்தாலியப் படையெடுப்பின் முதன்மை தரையிறக்கம் சலேர்னோவில் தான் நிகழப்போகிறது என்பதை ஊகித்து விட்ட ஜெர்மானியத் தளபதி ஆல்பர்ட் கெஸ்சல்ரிங் தனது படைகளை கலபிரியாவிலிருந்து பின்வாங்க உத்தரவிட்டார். நேரடியாக மோதாமல் பாலங்களைத் தகர்த்தும், சாலைகளை மறித்தும் பிரித்தானியப் படை முன்னேற்றத்தை ஜெர்மானியர்கள் தாமதப்படுத்தினர். ஒரு வார காலத்துக்குள் கலபிரியா பகுதி முழுவதும் நேச நாட்டுக் கட்டுப்பாட்டில் வந்துவிட்டது.
# எட் கிட்டின்ஸ்

**எட் கிட்டின்ஸ்** (*Ed Giddins *, பிறப்பு: சூலை 20, 1971), இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 147 முதல்தர துடுப்பாட்டப் போட்டிகளிலும், 192 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 - 2000 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் கிரே

**ஜார்ஜ் கிரே** (*George Geary )*, பிறப்பு: சூலை 9, 1893, இறப்பு: மார்ச்சு 6, 1981) இங்கிலாந்து அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டியிலும், 549 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1934 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நோமன் கிப்போர்ட்

**நோமன் கிப்போர்ட்** (*Norman Gifford*, பிறப்பு: மார்ச்சு 30, 1940), இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1964 - 1973 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜேசன் கால்லியன்

**ஜேசன் கால்லியன்** (*Jason Gallian*, பிறப்பு: சூன் 25, 1971), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 259 முதல்தர துடுப்பாட்டப் போட்டிகளிலும், 231 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# லெஸ்லி கே

**லெஸ்லி கே** (*Leslie Gay*, பிறப்பு: மார்ச்சு 24, 1871, இறப்பு: நவம்பர் 1, 1949) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 46 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1894 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# வீர சக்கரம்

**வீர சக்கரம்** (Vir Chakra, Vr.C) எதிரிப்படைகளிடம் மிக உயர்ந்தளவு வீரதீரத்தையும் தன்னலமற்ற தியாகத்தையும் காட்டிய இந்தியப் படைவீரர்களுக்கு இந்தியப் படைத்துறை வழங்கும் பரம வீர சக்கரம், மகா வீர சக்கரம் விருதுகளுக்கு அடுத்து மூன்றாவது மிக உயரிய விருதாகும். இவ்விருது போர்க்களத்தில் தரையிலோ, கடலிலோ வானிலோ வீரமரணம் அடைந்த படைவீரர்களுக்கும் மறைவிற்கு பின்னால் வழங்கக்கூடியதாம்.  
இவ்விருது பெற்றோர் தங்களின் பெயரின் பின்னால் Vr.C என்று போட்டுக்கொள்ளலாம்.
# வீர சக்கரம்

## விருதின் தோற்றம்

இந்த விருது 1-3/8 அங்குல வட்டவடிவ வெள்ளிப் பதக்கமாகும். நடுவில் சக்கரமும் தங்க முலாமில் இந்திய அரசு இலச்சினையும் புடைச்செதுக்கப்பட்ட ஐம்முனை நட்சத்திரம் முகப்பில் உள்ளது. ஓரங்களில் விருதின் பெயர் பொறிக்கப்பட்டுள்ளது. ஓர் சுழலும் பட்டையத்திலிருந்து தொங்கவிடப்பட்டுள்ளது. பதக்கத்தின் விளிம்பில் நடுவில் இடைவெளி விடப்பட்டு தாமரை மலர்கள் இடையில் இருக்க இந்தியிலும் (தேவநாகரி) ஆங்கிலத்திலும் விருதின் பெயரும் ஆண்டும் குறிக்கப்படுகின்றன. 32 மி.மீ அகலமுள்ள அரை கரும்நீலம், அரை செம்மஞ்சள் நாடாவில் தொங்கவிடப்படுகிறது.
# ஆஷ்லே கைல்ஸ்

**ஆஷ்லே கைல்ஸ்** (*Ashley Giles*, பிறப்பு: மார்ச்சு 19 1973) என்பவர் இங்கிலாந்து அணியின் துடுப்பாட்டக்காரர் ஆவார். இவர் 54 தேர்வுத் துடுப்பாட்டப் போட்டிகளிலும், 62 ஒருநாள் பன்னாட்டுத் துடுப்பாட்டப் போட்டிகளிலும் 178 முதல்தர துடுப்பாட்டப் போட்டிகளிலும், 224 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998 - 2006 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். இவர் ஆரம்பகாலங்களில் வேகப்பந்து வீச்சாளராக விளையாட ஆரம்பித்தார். பின்னர் காயம் காரணமாக இடதுகை சுழற்பந்து வீச்சாளராக விளையாடினார்.
# சீ. பி. ஃபிரை

**சார்லஸ் புர்கெஸ் ஃப்ரை** (Charles Burgess Fry 25 ஏப்ரல் 1872 &nbsp; - 7 செப்டம்பர் 1956),
**சி.பி. ஃப்ரை** எனப்படும், ஒரு இங்கிலாந்துத் துடுப்பாட்ட அணியின் முன்னாள் துடுப்பாட்ட வீரர், அரசியல்வாதி, தூதுவர், கல்வி, ஆசிரியர், எழுத்தாளர் ஆவார். இவர் துடுப்பாட்ட வீரராக பரவலாக அறியப்படுகிறார். ஜான் அர்லாட் இவரை பின்வருமாறு விவரித்தார்: "இவர் களியாட்டம் மற்றும் ஈகை உணர்வுகளின் மூலமாக அறியப்படும் வித்தியாசமான நபர் எனத் தெரிவித்தார் . இவர் 26 தேர்வு துடுப்பாட்டப் போட்டிகளில் விளையாடி உள்ளார். 394 முதல்தர துடுப்பாட்டப் போட்டிகளில் விளையாடி 30 ஆயிரத்திற்கும் அதிகமான ஓட்டங்களை எடுத்துள்ளார். அதில் இறுதி வரை ஆட்டமிழக்காமல் 258 ஓட்டங்களை எடுத்தது இவரின் அதிகபட்ச ஓட்டம் ஆகும்.
# சீ. பி. ஃபிரை

## ஆரம்பகால வாழ்க்கை

சி.பி. ஃப்ரை குரோய்டோனில் பிறந்தார். ஒரு அரசு ஊழியரின் மகன் ஆவார். அவரது குடும்பத்தின் இரு தரப்பினரும் ஒரு காலத்தில் செல்வந்தர்களாக இருந்தனர். உதவித்தொகை வென்ற பிறகு, ஃப்ரை ரெப்டன் பள்ளியிலும் பின்னர் ஆக்ஸ்போர்டின் வாதம் கல்லூரியிலும் கல்வி கற்றார். அவர் ஜெர்மன் மொழியில் இரண்டாம் இடத்தைப் பிடித்தார்.  
தனது பதின்மூன்றாம் வயதில் 16 வயதிற்குட்பட்ட ரெப்டன் கால்பந்து அணிக்காக விளையாடினார். ஃப்ரை பள்ளியின் துடுப்பாட்டம் மற்றும் கால்பந்து அணிகளுக்கு தலைவராக விளையாடினார். மேலும் தடகளத்தில் பரிசுகளையும் வென்றார். தனது பதினாறு வயதில் அவர் FA கோப்பையில் விளையாடினார்.
# சீ. பி. ஃபிரை

## சொந்த வாழ்க்கை

1898 ஆம் ஆண்டில், ஃப்ரை, சர்ரேயின் கில்ட்ஃபோர்டில் உள்ள ஹட்ச்லேண்ட்ஸ் பூங்காவைச் சேர்ந்த ஆர்தர் ஹோம் சம்னரின் மகளான பீட்ரைஸ் ஹோம் சம்னரை மணந்தார்; இந்தத் இணையருக்கு மூன்று குழந்தைகள் இருந்தனர்.  
1920களில், ஃப்ரையின் மன ஆரோக்கியம் கடுமையாக மோசமடையத் தொடங்கியது. அவர் தனது வாழ்க்கையின் ஆரம்பத்தில் மனநலப் பிரச்சினைகளை எதிர்கொண்டார். ஆக்ஸ்போர்டில் தனது இறுதி ஆண்டில் ஒரு மன உளைச்சலில் இருந்தார். இதன் விளைவாக, கல்வி ரீதியாக சிறப்பாக இருந்தாலும் மோசமான மதிப்பெண்களைப் பெற்றார். அவர் 1928 ஆம் ஆண்டில் இந்தியாவிற்கு விஜயம் செய்தபோது, ஒரு இந்தியர் தனக்கு மந்திரம் மூலம் தனது பிரச்சினைகளுக்குத் தீர்வு கண்டதாக நம்பினார். தனது வாழ்நாள் முழுவதும், அவர் வினோதமாக வழக்கத்திற்கு மாறான ஆடைகளை அணிந்திருந்தார். துடுப்பாட்டம் மற்றும் பிற விளையாட்டுக்கள் பற்றிய பிரபலமான எழுத்தாளராக ஆவதற்கு போதுமான அளவு இவர் குணமடைந்தார். ஒரு சமயத்தில் அவர் பிரைட்டனில் தங்கியிருந்தபோது, அவர் அதிகாலையில் கடற்கரையோரம் ஒரு நடைப்பயணத்திற்குச் செல்லும் போது திடீரென்று தனது உடைகள் அனைத்தையும் கழட்டி விட்டு நிர்வாணமாக சுற்றித் திரிந்தார்.  
1934 ஆம் ஆண்டில், அவரது 1939 ஆம் ஆண்டு சுயசரிதை, *லைஃப் வொர்த் லிவிங்கில்* , சீருடை அணிந்த பிரித்தானிய இளைஞர் அமைப்புகளான சாரணர் இயக்கம் மற்றும் ஹிட்லர் யூத் ஆகியவற்றின் இடையே வலுவான தொடர்புகளை உருவாக்கும் யோசனையுடன் அவர் ஜெர்மனிக்கு சென்றார். அங்கு அடோல்ப் ஹிட்லரையும் சந்தித்தார்.
# சீ. பி. ஃபிரை

## இறப்பு

அவர் 1950 இல் டி.எஸ் *மெர்குரியில்* தனது பதவியில் இருந்து ஓய்வு பெற்றார். 1956 இல் லண்டனின் ஹாம்ப்ஸ்டெட்டில் இறந்தார். அவரது அஸ்தி ரெப்டன் பள்ளியின் பிரியரிக்கு அடுத்த ரெப்டன் பாரிஷ் தேவாலயத்தின் மயானத்தில் புதைக்கப்பட்டது. 2008 ஆம் ஆண்டில், அவரது பேரன் ஜொனாதன் ஃப்ரை (ரெப்டனில் ஆளுநர்களின் தலைவர்), "1872 சிபி ஃப்ரை 1956" என்று பொறிக்கப்பட்ட ஃப்ரை கல்லறையை மறுசீரமைப்பதில் கலந்து கொண்டார். துடுப்பாட்ட வீரர், அறிஞர், தடகள, ஆசிரியர் - தி அல்டிமேட் ஆல் ரவுண்டர் 'என அவரது கல்லறையில் எழுதப்பட்டிருந்தது.
# புரூசு பிரெஞ்சு

** புரூசு பிரெஞ்சு** (*Bruce French*, பிறப்பு: ஆகத்து 13, 1959), இங்கிலாந்து அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டிகளிலும், 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1986 - 1990 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர்தர் கிலிகன்

**ஆர்தர் கிலிகன்** (*Arthur Gilligan*,பிறப்பு: டிசம்பர் 23, 1894, இறப்பு: செப்டம்பர் 5, 1976) இங்கிலாந்து அணியின் முன்னாள் துடுப்பாட்டக்காரர் ஆவார். இவர் 11 தேர்வுத் துடுப்பாட்டப் போட்டியிலும் , 337 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 - 1925 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர்தர் கிலிகன்

## ஆரம்பகால வாழ்க்கை

கிலிகன்டென்மார்க் ஹில், லண்டனில் கேம்பர்வெல்லின் ஒரு பகுதியில் பிறந்தார். வில்லி ஆஸ்டின் கிலிகன் மற்றும் ஆலிஸ் எலிசா கிம்ப்டன் ஆகியோருக்கு பிறந்த மூன்று மகன்களில் இவர் இரண்டாவது மகன் ஆவார். இவரது சகோதரர்கள் பிராங்க் மற்றும் ஹரோல்ட் ஆகியோர் உயர் மட்ட துடுப்பாட்டத்திலும் விளையாடினர். ஃபேர்ஃபீல்ட் பள்ளியில் படித்த பிறகு, 1906 முதல் 1914 வரை டல்விச் கல்லூரியில் கல்வி கற்றார், அங்கு தடகள மற்றும் துடுப்பாட்டத்தில் சிறப்பான திறனை வெளிப்படுத்தினார். துடுப்பாட்டத்தில் இவர் தனது சகோதரர்களைப் போலவே பள்ளியில் முதல் லெவன் அணியில் விளையாடினார்; 1913 இல், மூன்று சகோதரகளும் ஒரே அணியில் விளையாடினர். 1914 ஆம் ஆண்டில், பள்ளியின் மட்டையாட்ட சராசரி மற்றும் பந்துவீச்சு சராசரிகளில் முதலிடம் பிடித்தார். 1914 இல் இலார்ட்சு துடுப்பாட்ட மைதானத்தில் பள்ளி துடுப்பாட்டப் போட்டிகளில் விளையாடத் தேர்ந்தெடுக்கப்பட்ட இவர் மொத்தம் பத்து இழப்புகளை வீழ்த்தி இரண்டு போட்டிகளிலும் அரைநூறு ஓட்டங்கள் எடுத்தார். 1913 மற்றும் 1914 பள்ளி விடுமுறை நாட்களில் சர்ரே துடுப்பாட்ட அணி இவர்களின் இரண்டாவது லெவனில் விளையாட அழைத்தது.இவரது தந்தை அந்த மாவட்டக் குழுவில் உறுப்பினராக இருந்தார், மேலும் கிலிகன் லண்டனில் பிறந்ததால் இவர் அந்த அணி சார்பாக விளையாடத் தகுதி பெற்றார்.  
1914 ஆம் ஆண்டில், கிலிகன்கேம்பிரிட்ஜ், பெம்பிரோக் கல்லூரியில் நுழைந்தார். ஆனால் பல்கலைக்கழகத்தில் இவரது துடுப்பாட்ட வாழ்க்கை முதல் உலகப் போரினால் தடைபட்டது. இவர் 1915 முதல் பிரான்சில் லங்காஷயர் ஃபுசிலியர்ஸுடன் சண்டையிட்டார். 11 வது பட்டாலியனில் தலைவராக பணியாற்றினார். ஆனால் இவரது முறையற்ற நடத்தை அடிப்படையில் 1933 அக்டோபரில் இவர்கள் திருமணம் முறிவு பெற்றனர். இவர் 1934 ஆம் ஆண்டில் மீண்டும் திருமணம் செய்து கொண்டார். இவர் தனது இரண்டாவது மனைவி கேதரின் மார்கரெட் ஃபாக்ஸை ஒரு பனிச்சறுக்கு பயணத்தில் சந்தித்தார். அதன் பின்னர் வானொலி துடுப்பாட்ட வர்ணனையாளர்களில் ஒருவரானார். இவர் 1947 மற்றும் 1954 க்கு இடையில் தேர்வுத் துடுப்பாட்டப் போட்டிகளுக்கான பிபிசி வானொலி வர்ணனைக் குழுவின் உறுப்பினராகவும் இருந்தார். 1955 ஆம் ஆண்டில், இங்கிலாந்து வென்ற 1954-55 ஆஷஸ் தொடரைப் பற்றி *தி அர்ன் ரிட்டர்ன்ஸ்* என்ற நூலை எழுதினார். இங்கிலாந்தில், *நியூஸ் க்ரோனிகல் பத்திரிகைக்கு* துடுப்பாட்டம் பற்றி எழுதினார். இரண்டாம் உலகப் போரின் போது, கிலிகன்ராயல் விமானப்படையில் ஒரு நல அலுவலராக பணியாற்றினார்.
# டைச் பிரிமென்

**டைச் பிரிமென்** (*Tich Freeman*, பிறப்பு: மே 17, 1888, இறப்பு: சனவரி 28, 1965) இங்கிலாந்து அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டியிலும், 592 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1929 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அரோல்ட் கிலிகன்

**அரோல்ட் கிலிகன்** (*Harold Gilligan*, பிறப்பு: சூன் 29, 1896, இறப்பு: மே 5, 1978) இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டியிலும், 321 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஹரோல்ட் கிம்பிளெட்

**ஹரோல்ட் கிம்பிலிட்** (*Harold Gimblett*, பிறப்பு: அக்டோபர் 19, 1914, இறப்பு: மார்ச்சு 30, 1978) இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும், 368 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1936 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
1982 ஆம் ஆண்டில் சோமர்செட் வரலாற்று அறிஞர் மற்றும் துடுப்பாட்ட எழுத்தாளரான டேவிட் புட் என்பவர் சாமர்செட்டின் மிகச் சிறந்த வீரர் ஹரோல்ட் கிம்பிலிட் எனத் தெரிவித்தார்.  
துவக்கத்தில் விரைவாக ஓட்டங்களை எடுப்பதின் மூலம் இவர் பரவலாக அறியப்பட்டார். இவர் 265 ஆறு ஓட்டங்களை எடுத்துள்ளார். இதனை துவக்க வீரர் ஒருவர் அடிப்பதில் நிச்சயம் சாதனையாக இருக்கும் என எரிக் ஹில் என்பவர் தெரிவித்தார். இவர் சாமர்செட் அணியின் துவக்க வீரரும் எழுத்தாளரும் ஆவார். ஹரோல்ட் மூன்று தேர்வுத் துடுப்பாட்டப் போட்டிகளில் விளையாடியுள்ளார். ஆனால் ஆத்திரேலியத் துடுப்பாட்ட அணிக்கு எதிராக ஒரு போட்டியில் கூட இவர் விளையாடவில்லை. பின் மனநலப்பிரச்சினை காரணமாக இவர் முதல்தரத் துடுப்பாட்டப் போட்டிகளில் இருந்து ஓய்வு பெற்றார்.  
இவர் 3 தேர்வுத் துடுப்பாட்டப் போட்டிகளில் விளையாடி 129 ஓட்டங்களை 32.25 எனும் சராசரியோடு எடுத்துள்ளார். அதில் அதிகப்டசமாக இறுதிவரை ஆட்டமிழக்காமல் 67*ஓட்டங்களை எடுத்துள்ளார். மேலும் 368 முதல்தரத் துடுப்பாட்டப் போட்டிகளில் விளையாடி 23007 ஓட்டங்களையும் 41 இலக்குகளையும் கைப்பற்றியுள்ளார். அதில் 50 நூறுகளையும் 122 முறை ஐம்பது ஓட்டங்களையும் எடுத்துள்ளார்.அதிகபட்சமாக 310 ஓட்டங்களை எடுத்துள்ளார். மேலும் 10 ஓட்டங்களை விட்டுக் கொடுத்து நான்கு இலக்குகளைக் கைப்பற்றியதே இவரின் சிறந்த பந்துவீச்சு ஆகும்.
# ஹரோல்ட் கிம்பிளெட்

## ஆரம்பகால வாழ்க்கை

ஹரோல்ட் கிம்பிளட் அக்டோபர் 19, 1914 இல் மேற்கு சாமர்செட்டில் உள்ள பிக்னலோரில் பிறந்தார்.இவர்கள் 15 ஆம் நூற்றாண்டு முதல் விவசாயம் செய்து வருகின்றனர். இவர்களின் பெற்றோர்களின் மூன்று குழந்தைகளில் இவர் இளையோர் ஆவார். இவர் வில்லிடனில் உள்ள உள்ளூர்ப்பள்ளியில் இவர் பள்ளிப் படிப்பினைப் பயின்றார். பின்பு தேவன் எல்லைப் பகுதியில் உள்ள மேற்கு பக்லாந்துப் பள்ளியில் பயின்றார்.
# ஹரோல்ட் கிம்பிளெட்

## தேர்வுத் துடுப்பாட்டம்

1936 ஆம் ஆண்டில் இந்தியத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .சூன் 27 இல் இலார்ட்சு மைதானத்தில் நடைபெற்ற இந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்ட்டியில் இவர் அறிமுகமானார். இங்கிலாந்தின் துவக்க வீரரான ஜேக் லீ காயம் காரணமாக வெளியேற இவர் துவக்க வீரராக களமிறக்க அணியின் தலைமைப் பயிற்சியாளர் கூறினார். இந்தப் போட்டியின் முதல் ஆட்டப் பகுதியில் 11 ஓட்டங்களை எடுத்த இவர் அமர்சிங் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 67 ஓட்டங்கள் எடுத்து இறுதி வரை ஆட்டமிழக்காமல் இருந்தார்.இந்தப் போட்டியில் இங்கிலாந்து அணி 9 இலக்குகளில் வெற்றி பெற்றது. இதற்கு அடுத்ததாக ஓல்டு டிரஃபோடுவில் லங்காசயர் அணிக்கு எதிராக நடைபெற்ற போட்டியில் இவர் முதல் ஆட்டப்பகுதியில் 93 ஓட்டங்களும் இரண்டாவது ஆட்டப் பகுதியில் 160 ஓட்டங்களையும் எடுத்தார்.  
1939 ஆம் ஆண்டில் மேற்கிந்திய தீவுகள் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .சூன் 24 இல் இலார்ட்சு மைதானத்தில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் இறுதியாக விளையாடினார். இங்கிலாந்தின் துவக்க வீரராக களமிறக்க இந்தப் போட்டியின் முதல் ஆட்டப் பகுதியில் 22 ஓட்டங்களை எடுத்த இவர் கேமரான் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 20 ஓட்டங்கள் எடுத்துமார்ட்டின் தலே பந்துவீச்சில் ஆட்டமிழந்தார். இந்தப் போட்டியில் இங்கிலாந்து அணி 8 இலக்குகளில் வெற்றி பெற்றது.
# டாம் கொடார்ட்

**டாம் கொடார்ட்** (*Tom Goddard*, பிறப்பு: அக்டோபர் 1, 1900, இறப்பு: மே 22, 1966) இங்கிலாந்து அணியின் துடுப்பாட்டக்காரர். இவர் 8தேர்வுத் துடுப்பாட்டப் போட்டியிலும், 593 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அசோகச் சக்கர விருது

*இந்தக் கட்டுரை அசோகச் சக்கரம் விருது குறித்தானது. இந்திய அரசு இலச்சினை, அசோகச் சக்கரத்தினைக் குறித்த தகவல்கள் அறிய காண்க: அசோகச் சக்கரம்.*  
**அசோகச் சக்கரம்** (*Ashoka Chakra*) இந்தியப் படைத்துறையினால் போர்க்களத்தில் அல்லாது அமைதிக்காலத்தில் படைவீரர்கள் வெளிப்படுத்தும் மிக உயரிய வீரதீரச் செயல்களுக்காகவும் தன்னலமற்ற உயிர்த்தியாகத்திற்காகவும் வழங்கப்படுகின்றன. இது போர்க்காலத்தில் நிகழ்த்திய வீரச்செயல்களுக்கு வழங்கப்படும் பரம வீரச் சக்கரத்திற்கு இணையானது. இந்த விருது படைத்துறையில் அல்லாமல் குடிமக்களுக்கும் வழங்கப்படலாம்; மறைவிற்குப் பின்னரும் வழங்கப்படலாம்.  
இரண்டாம் முறையாகப் பெறுவோருக்கு பதக்கத்தின் நாடாவில் ஆடைப்பட்டயம் வழங்கப்படும். இந்த விருது பெற்றோர் பிற வீரச்செயல்களுக்காக கீர்த்தி சக்கரம் அல்லது சௌர்யா சக்கரம் பெற தடை இல்லை.
# கிரகாம் கூச்

**கிரகாம் கூச்** (*Graham Gooch*, பிறப்பு: சூலை 23, 1953), இங்கிலாந்து அணியின் துடுப்பாட்டக்காரர் ஆவார். இவர் 118 தேர்வுத் துடுப்பாட்டப் போட்டிகளிலும், 125 ஒருநாள் பன்னாட்டுத் துடுப்பாட்டப் போட்டிகளிலும் 581 முதல்தர துடுப்பாட்டப் போட்டிகளிலும், 614 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1975 - 1995 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.முதல் தரத் துடுப்பாட்டப் போட்டிகளில் இவர் 67,057 ஓட்டங்களை எடுத்து சாதனை படைத்தார்.  
கூச் லண்டனின் லெய்டன்ஸ்டோனில் உள்ள விப்ஸ் கிராஸ் பல்கலைக்கழக மருத்துவமனையில் பிறந்தார். அவர் கல்வி பயின்றார் பாய்ஸ் நார்லிங்டன் பள்ளி மற்றும் லேடனில் உள்ள லேடன் கண்ட்ரி ஆண்கள் உயர்நிலைப் பள்ளியில் பயின்றார். கூச் 1973 முதல் 1997 வரை முதல் தர துடுப்பாட்டப் போட்டிகளில் விளையாடினார். அவரது நேர்மையான நிலைப்பாடு,அதிரடியாக ஆடும் திறன் மற்றும் கனமான மட்டை போன்றவற்றினால் இவர் பரவலாக அறியப்பட்டார். மேலும் முதல் தரத் துடுப்பாட்டப் போட்டிகளில் அதிக ஓட்டங்கள் அடித்தவர் எனும் சாதனை படைத்தார்.நவம்பர் 8, 2011 அன்று, கிழக்கு லண்டன் பல்கலைக்கழகத்தின் கவுரவ விருதைப் பெற்றார்.
# கிரகாம் கூச்

## ஆரம்பகால வாழ்க்கை

1990 களின் நடுப்பகுதியில், கூச் லண்டனை தளமாகக் கொண்ட மருந்தகத்திற்கும் , ஆஸ்திரேலியாவை தளமாகக் கொண்ட மேம்பட்ட *ஹேர் ஸ்டுடியோவிற்கும்* முடி மாதிரிகளை விளம்பரப்படுத்தத் தொடங்கினார்.ஆடியோஜெனிக்கினால் இரண்டு உரிமம் பெற்ற கணினி விளையாட்டுகளை ,வெளியிட்டார். 1985 ஆம் ஆண்டில் கிரஹாம் கூச்சின் தேர்வுத் துடுப்பாட்டம் மற்றும் 1993 இல் கிரஹாம் கூச் உலகத்தரம் வாய்ந்த துடுப்பாட்டம் ஆகிய இரு விளையாட்டுக்காஇ வெளியிட்டார். . ஜூலை 47 இல், தனது 47 வது பிறந்தநாளுக்கு சில நாட்களுக்கு முன்பு, தி பார்க்ஸில் நியூசிலாந்து அ துடுப்பாட்ட அணிக்கு எதிராக மேரிலேபோன் துடுப்பாட்ட சங்கத்தின் (எம்.சி.சி) தலைவராக இருந்தபோது, அவர் முதல் தர துடுப்பாட்டப் போட்டியில் மீண்டு விளையாடினார்.அந்தப் போட்டியின் முதல் ஆட்டப் பகுதியில் ஓட்டம் எதுவும் எடுக்காமலும் இரண்டாவது ஆட்டப் பகுதியில் 5 ஓட்டங்கள் மட்டுமே எடுத்து ஆட்டமிழந்தார்.  
2007 ஆம் ஆண்டில் கர்ட்னி வால்ஷின் அணி மற்றும் ஆலன் பார்டர் அணிக்கு எதிராக பீச் துடுப்பாட்டப் போட்டியில் பங்கேற்க தனது விருப்பத்தை அறிவித்தார். 2011 இல் கூச் கிழக்கு லண்டன் பல்கலைக்கழகத்தில் மதிப்புறு முனைவர் பட்டம் பெற்றார். கிரஹாம் கூச் ஒரு வெஸ்ட் ஹாம் யுனைடெட்டின் ஆதரவாளர் ஆவார். 2014 ஆம் ஆண்டில், தி ராப் ஜார்ஜ் அறக்கட்டளையின் புரவலராக இவர் நியமிக்கப்பட்டார் .
# கிரகாம் கூச்

## சாதனை

இங்கிலாந்துக்காக தேர்வுத் துடுப்பாட்டப் போட்டியில் அதிக ஓட்டங்கள் எடுத்த வீரர்கள் வரிசையில் 8,900 ரன்களுடன் 2 ஆம் இடத்ஹில் இருந்தார். ஓய்வு பெறும் போது 9 ஆவது இடத்தில் இருந்தார்..தேர்வுத் துடுப்பாட்டப் போட்டியின் ஒரு ஆட்டப் பகுதியில் 333 ஓட்டங்கள் எடுத்தார். இதன்மூலம அதிக தனிநபர் ஓட்டங்களில் இங்கிலாந்து வீரர்களில் இவர் 3 ஆவது இடத்தில் உள்ளார். முதல் இரண்டு இடங்களில் லென் ஹட்டன் மற்றும் வாலி ஹம்மண்ட் ஆகியோர் உள்ளனர்.இலார்ட்சு மைதானத்தில் 1990 ஆம் ஆண்டில் இந்தியாவுக்கு எதிராக ஒரு தெர்வுத் துடுப்பாட்டப் போட்டியில் அதிக ஓட்டங்கள் எடுத்துள்ளார் ( 456). இங்கிலாந்துக்கான தேர்வுத் துடுப்பாட்ட வரலாற்றில் 100 அல்லது அதற்கு மேற்பட்ட ஓட்டங்களை 20 முறை அடித்த 8 வது வீரர் ஆவார்.அதிஅக் முறை அரை நூறுகள் அடித்த இங்கிலாந்து வீரர் எனும் சாதனையினைப் படைத்தார்.
# கோசிகன்

**கோசிகன்** சிலப்பதிகாரம் மற்றும் மணிமேகலையில் இடம்பெறும் ஒரு கதாபாத்திரம். மாதவிக்காக கோவலனிடம் தூது சென்ற வைதிகர். மாதவியின் தோழி மற்றும் மணிமேகலையின் பாதுகாப்பில் அக்கறை செலுத்திய சுதமதியின் அப்பா. இரட்டைக் காப்பியத்தில் இடம் பெற்ற மாதவிக்காக தூது சென்றதால் இரண்டிலும் இடம் பெற்றவர். மாதவி குற்றமற்றவள் என கோவலனுக்கு உண்மை புரிய வைத்தவர்.
# டேர்ரன் கோ

**டேர்ரன் கோ** (*Darren Gough*, பிறப்பு: செப்டம்பர் 18, 1970), இங்கிலாந்து அணியின் துடுப்பாட்டக்காரர். இவர் 58 தேர்வுத் துடுப்பாட்டப் போட்டிகளிலும், 159 ஒருநாள் பன்னாட்டுத் துடுப்பாட்டப் போட்டிகளிலும் 248 முதல்தர துடுப்பாட்டப் போட்டிகளிலும், 421 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1994 - 2003 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆல்ஃப் கோவர்

**ஆல்ஃப் கோவர்** (*Alf Gover*, பிறப்பு: பெப்ரவரி 29, 1908, இறப்பு: அக்டோபர் 7, 2001) இங்கிலாந்து அணியின் துடுப்பாட்டக்காரர் ஆவார். இவர் 4தேர்வுத் துடுப்பாட்டப் போட்டியிலும், 362 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் கோவர்

**டேவிட் கோவர்** (*David Gower *, பிறப்பு: ஏப்ரல் 1, 1957), இங்கிலாந்து அணியின் முன்னாள் துடுப்பாட்டக்காரர். இவர் 117 தேர்வுத் துடுப்பாட்டப் போட்டிகளில்.விளையாடி 8231 ஓட்டங்களை எடுத்தார். அதில் அதிகபட்சமாக 215 ஓட்டங்களை எடுத்தார். 114 ஒருநாள் பன்னாட்டுத் துடுப்பாட்டப் போட்டிகளிலும் 448 முதல்தர துடுப்பாட்டப் போட்டிகளிலும், 430 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1978 - 1992 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் கோவர்

## ஆரம்பகால வாழ்க்கை

கோவர் 1957 இல் டன்ப்ரிட்ஜ் வெல்ஸில் பிறந்தார். இவரது தந்தை, ரிச்சர்ட் கோவர் ஓபிஇ, காலனித்துவ சேவைக்காக அப்போதைய பிரித்தானிய நிர்வாகத்தின் பிராந்தியமான டாங்கன்யிகா பிராந்தியத்தின் தலைநகரான தாருசலாமில் பணிபுரிந்தார். அங்கு கோவர் தனது குழந்தை பருவத்தின் பெரும்பாலான நாட்களை கழித்தார். டாங்கன்யிகாவுக்கு சுதந்திரம் வழங்கப்பட்ட பின்னர் இவரது குடும்பம் இங்கிலாந்து திரும்பியது, கோவருக்கு ஆறு வயதாக இருந்தபோது, கென்டில் குடியேறி பின்னர் லாபரோவிற்குச் சென்றார்.  
இவர் கேன்டர்பரியில் உள்ள கிங்கின் பள்ளியில் கலந்து கொள்ள உதவித்தொகை வழங்கப்பட்டது. கோவர் பள்ளியின் முதல் லெவன் அணியில் தனது 14 ஆம் வயதில் இடம் பெற்றார்.பின்னர் இவர் தலைவராக நியமிக்கப்பட்டார் .
# டேவிட் கோவர்

## சொந்த வாழ்க்கை

கோவர் 1980 களில் தனது காதலி விக்கி ஸ்டீவர்ட்டுடன் 10 ஆண்டு உறவு நிலைப் பொருத்தத்தில் இருந்தார், ஆனால் பின்னர் 1990 ஆம் ஆண்டு புத்தாண்டு தினத்தில் டைம்ஸில் வெளிவந்த அறிவிப்புடன் அந்த உறவினை முறித்துக் கொண்டார். பின்னர் இவர் 1992 ஆம் ஆண்டில் வின்செஸ்டர் கதீட்ரலில் ஆங்கிலோ / ஐஸ்லாந்தினைச் சேர்ந்தவரான தோருன் நாஷ் என்பவரை மணந்தார்.இவர்கள் ஹாம்ப்ஷயரில் வசிக்கிறார்கள். இவர்களுக்கு முறையே 1994 மற்றும் 1996 இல் பிறந்த அலெக்ஸ் மற்றும் சம்மி என்ற இரண்டு மகள்கள் உள்ளனர்.
# டேவிட் கோவர்

## துடுப்பாட்ட வாழ்க்கை

1976 ஆம் ஆண்டில் மேற்கிந்திய தீவுகள் துடுப்பாட்ட அணிக்கு எதிராக இங்கிலாந்து இளம் துடுப்பாட்ட அணியின் சார்பாக விளையாட கோவர் தேர்ந்தெடுக்கப்பட்டார். ஆகஸ்ட் 27 அன்று போர்ட் ஆஃப் ஸ்பெயினில் உள்ள குயின்ஸ் பார்க் ஓவலில் கோவர் விளையாடினார். மட்டையாட்டத்தில் கோவர் முதல் ஆட்டப் பகுதியில் 10 ஓட்டங்கள் மட்டுமே எடுத்தார், இங்கிலாந்து 164 ஓட்டங்களுக்கு ஆட்டமிழந்தது. இருப்பினும் மேற்கிந்தியத் தீவுகள் 201 ஓட்டங்கள் எடுத்தது. கோவர் இரண்டாவது ஆட்டப் பகுதியில் 49 ஓட்டங்கள் எடுத்தார்.  
இங்கிலாந்து 202 ஓட்டங்களுக்கு ஆட்டமிழந்தது, மேற்கிந்திய தீவுகளை 143 ஓட்டங்களில் ஆட்டமிழக்கச் செய்து 22 ஓட்டங்கள் வித்தியாசத்தில் இங்கிலாந்து அணி வெற்றி பெற்றது. 1978 ஆம் ஆண்டில் எட்க்பாஸ்டனில் நடந்த தேர்வுத் துடுப்பாட்டப் போட்டியில் அறிமுகமான அவர், தனது முதல் பந்தில் நான்கு ஓட்டங்களை எடுத்தார்.அந்த வீச்சினை, பாகிஸ்தானின் லியாகத் அலி வீசினார். ஜூலை 27 அன்று, கோவர் நியூசிலாந்திற்கு எதிராக விளையாடி, தனது முதல் தேர்வு நூறு ஓட்டங்களை எடுத்தார்.
# ஈ. எம். கிரேஸ்

**ஈ. எம். கிரேஸ்** (*E. M. Grace*, பிறப்பு: நவம்பர் 28, 1841, இறப்பு: மே 20, 1911) இங்கிலாந்து அணியின் துடுப்பாட்டக்காரர் ஆவார். இவர் 1தேர்வுத் துடுப்பாட்டப் போட்டியிலும், 314 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1880 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கிரயெம் பவுலர்

**கிரயெம் பவுலர்** (*Graeme Fowler*, பிறப்பு: ஏப்ரல் 20, 1957), இங்கிலாந்து அணியின் துடுப்பாட்டக்காரர் ஆவார். இவர் 21 தேர்வுத் துடுப்பாட்டப் போட்டிகளிலும், 26 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1983 - 1992 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அர்னால்ட் ஃபோதர்கில்

**அர்னால்ட் ஃபோதர்கில்** (*Arnold Fothergill*, பிறப்பு: ஆகத்து 26, 1854, இறப்பு: ஆகத்து 1, 1932) இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 40 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பிரெட் கிரேஸ்

**பிரெட் கிரேஸ்** (* Fred Grace*, பிறப்பு: திசம்பர் 13, 1850, இறப்பு: செப்டம்பர் 22, 1880) இங்கிலாந்து அணியின் துடுப்பாட்டக்காரர். இவர் 1தேர்வுத் துடுப்பாட்டப் போட்டியிலும், 195 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1880 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டபிள்யூ. ஜி. கிரேஸ்

**வில்லியம் கில்பர்ட் டபிள்யூ. ஜி. கிரேஸ்** (*William Gilbert "W. G." Grace*, சூலை 18, 1848 - அக்டோபர் 23, 1915) என்பவர் இங்கிலாந்து துடுப்பாட்ட அணியின் முன்னாள் மட்டையாளர் ஆவார்.[[டபிள்யூ. ஜி. கிரேஸ்#cite note-1|<sup>[1]</sup>]] இவர் துடுப்பாட்ட வளர்ச்சியில் மிக முக்கியமான நபராகக் கருதப்படுகிறார். மேலும் துடுப்பாட்டத்தின் வரலாற்றில் சிறந்த மட்டையாளர்களில் ஒருவராகக் கருதப்படுகிறார். இவர் டபிள்யூ.ஜி என பரவலாக அறியப்படுகிறார். இவர் 1865 முதல் 1908 வரையிலான காலகட்டங்களில் 44 சர்வதேச முதல்தர போட்டிகளில் விளையாடினார். அந்த சமயத்தில் இங்கிலாந்து துடுப்பாட்ட அணி, க்லொசெஸ்டெர்ஷைர் மாகாண உள்ளூர் அணி, எம் சி சி, யு எஸ் இ இ ஆகிய அணிகளின் தலைவராக இருந்துள்ளார்.
# டபிள்யூ. ஜி. கிரேஸ்

### கல்வி

கிரேஸ் முதலில் டவுனெண்டில் உள்ள மிஸ் ட்ராட்மன் பள்ளியில் பயின்றார். பின் விண்டர்போர்னிலுள்ள திரு கர்டிஸ் பள்ளியில் பயின்றார். இவரின் பதினான்கு வயது வரையில் திரு மாப்ளஸ் என்பவர் நடத்திய ரிட்ஜ்வே எனும் நாள்முறைப் பள்ளியில் பயின்றார். இவரின் பள்ளிக்கூட ஆசிரியரான டேவிட் பர்னார்ட் , கிரேஸின் தங்கை அலைசை திருமனம் புரிந்தார். 1863 இல் தீவிர நுரையீரல் அழற்சியினால் பாதிக்கப்பட்டார். நோய்த்தாக்குதலினால் இவர் முழு உயரத்தினை 6 அடி 2அங்குலத்தை அடைந்தார். எனவே இவர் வீட்டில் இருந்தபடியே ரெவெரென்ட் ஜான் டன் எனும் போதகரிடம் கல்வி பயின்றார்.
# பதுவை நகர அந்தோனியார்

**பதுவை நகர அந்தோனியார்** (*Anthony of Padua*) அல்லது **லிஸ்பன் நகர அந்தோனியார்** (*Anthony of Lisbon*, 15 ஆகத்து 1195 – 13 சூன் 1231) பிரான்சிஸ்கன் சபையைச் சேர்ந்த குரு. இவர் லிஸ்பன் நகரில் பிறந்தாலும் 'பதுவைப்பதியர்' என்றே அழைக்கப்பட்டார். இதற்குக் காரணம் இத்தாலி நாட்டிலுள்ள பதுவை நகரில்தான் தமது கடைசி நாட்களைக் கழித்துள்ளார். அவர் மரித்ததும் அடக்கம் செய்யப்பட்டதும் அங்குதான். ஆகவேதான் 'பதுவைப் பதியர்' என அழைக்கப்படுகின்றார். இவரது புனித வாழ்வும், கூரிய நுண்ணறிவும், விவிலிய ஆர்வமும் இவர் இறந்த சில வருடங்களிலேயே புனிதர் பட்டம் பெற வைத்தது.
# பதுவை நகர அந்தோனியார்

## வாழ்க்கைக் குறிப்பு

### இளமை

ஐரோப்பாவிலுள்ள போர்த்துக்கல் நாட்டின் தலைநகரான லிஸ்பன் மாநகரிலே 1195 ஆம் ஆண்டு ஆகத்து திங்கள் 15 ஆம் நாள் பிறந்தார். அவரது பெற்றோர்கள் மார்டின், மேரி இவர்களுக்கு முன்றாவதாகப் பிறந்த குழந்தையான இவருக்கு **பெர்டிணாண்டு மார்ட்டின் தே பர்னாந்து** என்று பெயரிட்டனர். கூரிய நுண்ணறிவு படைத்த பெர்டிணாண்டு திறம்படக் கல்வியில் தேர்வு பெற்றார்.
# பதுவை நகர அந்தோனியார்

## வாழ்க்கைக் குறிப்பு

### புனித அகுஸ்தீன் சபையில்

ஆன்ம குருவைக் கலந்தாலோசித்து புனித அகுஸ்தின் துறவற சபையில் சேர்ந்தார். ஊர் உறவினரை விட்டு விலகியிருப்பதே நலம் என்று உணர்ந்த பெர்டிணாண்டு தனது விருப்பத்திற்கிணங்க அதிபரின் அனுமதியின் படி கொயிம்ரா என்னும் இடத்திற்குச் சென்று குருத்துவக் கல்வி பயின்றார். 1219ம் ஆண்டில் 24 ஆம் வயதில் குருப்பட்டம் பெற்றார்.  
மொராக்கோவில் வேத சாட்சிகளாக மரித்த ஐந்து பிரான்சிஸ்கன் சபையோரின் திருப்பண்டம், பெப்ரவரி 1220-இல் கொண்டு வரப்பட்டது. இதைப் பற்றி சிந்தித்த பெர்டிணாண்டு தாமும் அவ்வாறே கிறிஸ்துவுக்காக வேத சாட்சியாக வேண்டும் என்று தணியாதத் தாகம் கொண்டார். எனவே 1221ஆம் ஆண்டு புனித அகுஸ்தீன் சபையை விட்டு விலகி பிரான்சிஸ்கன் சபையில் சேர்ந்தார்.
# பதுவை நகர அந்தோனியார்

## வாழ்க்கைக் குறிப்பு

### பிரான்சிஸ்கன் சபையில்

பிரான்சிஸ்கன் சபையில் சேர்ந்தபோதுதான் பெர்ணாண்டு என்ற பெயரை மாற்றி அந்தோனியார் மடத்தின் பெயரால் அந்தோனி என்ற புதுப் பெயர் எடுத்துக்கொண்டார். சிறிதுகாலம் ஆப்பிரிக்காவிலுள்ள இஸ்லாமியருக்குப் போதிக்கச் சென்றார். உடல்நிலை சரியில்லாததால் மீண்டும் இத்தாலிக்கே திரும்பினார். போர்லி என்னுமிடத்தில் அதிபரின் வேண்டுகோளுக்கிணங்கி அங்குள்ள பேராலயத்தில் மறையுரையாற்றினார். அன்றுமுதல் அந்தோனியார் புகழ் பெற்ற பிரசங்கியானார். அதன்பின் பதுவை நகரில் திருமறை சார்ந்த பணிசெய்து மறையுரையாற்றினார். அவரின் உரையை கேட்க ஆலயங்களில் இடம் கொள்ளவில்லை. கிறிஸ்தவ கோட்பாடுகளை விளக்கியும், அந்த நாட்களில் நிலவிய தப்பறைக் கொள்கைகளை எதிர்த்து ஆணித்தரமாகப் போதித்தார்.  
தாம் வாழ்ந்த காலத்திலும் இறப்பிற்குப் பின்னும் கடவுள் அளித்த கொடையினால் அனேக புதுமைகள் செய்தார். இதனால் **கோடி அற்புதர் புனித அந்தோனியார்** என்ற சிறப்புப் பெயரைப் பெற்றார்.  
அந்தோனியாரின் அதிசயப் பண்புகள் மற்றும் அவர் புரிந்த புதுமைகள் பற்றி பல நிகழ்வுகள் உள்ளன. ஒருமுறை இவர் ரீமினி என்னும் கடற்கரை நகரில் போதித்ததைக் கேட்க சிலர் மறுத்தபோது மீன்கள் நீரின் மேல் வந்து இவர் கூறியதைக் கேட்டுக்கொண்டிருந்தனவாம். இன்னொருமுறை யூதர் ஒருவர் இயேசு நற்கருணையில் இருப்பதை மறுத்தாராம். ஆனால் பட்டினி போடப்பட்ட அவரது கழுதை அதற்குமுன் போடப்பட்ட புல்லைத் தின்னாமல் அந்தோனியாரின் கட்டளைக்குக் கீழ்ப்படிந்து நற்கருணையின் முன் மண்டியிட்டு ஆராதித்ததாம்.  
மற்றுமொறு புதுமை, இவர் வாழ்ந்த காலத்தில் கடவுளுடைய கிருபையால் இவர் செய்த புதுமைகளால் ஈர்க்கப்பெற்று இவரை நாடிவருவோர் எண்ணிக்கை அதிகமானதால் துறவியர்கள் மடத்தில் அமைதிக்குக் குந்தகம் ஏற்பட்டதாம். இதன் பொருட்டு மடத்தின் தலைமை குரு இவர் எண்ணிலடங்கா புதுமைகள் செய்ய தடைவிதித்தார். நாள் ஒன்றுக்கு 13 புதுமைகள் மட்டுமே செய்ய கட்டளையிட்டார். ஒருநாள் இவர் அன்றைக்கு செய்யகூடிய 13 புதுமைகளையும் செய்து முடித்தபின் மாலையில் வெளியே உலாவச் சென்றார். அப்பொழுது உயரமான கட்டடத்திலிருந்து ஒருவர் தவறி விழுந்தவேளையில் "அந்தோனியாரே என்னை காப்பாற்றும்" என்று உதவிக்குரல் எழுப்ப இவர் அவரை வானத்திலேயே அந்தரத்தில் தொங்கவைத்ததாகவும் அருகில் இருந்த மடத்திற்கு சென்று தலைமை குருவிடம் 14வது பதுமை செய்ய அனுமதி பெற்று அவரை தரையில் பத்திரமாக இறக்கினாராம். மற்றொரு புதுமையில், ஒரே நேரத்தில் அந்தோனியார் இரு இடங்களில் போதித்ததாகவும் புதுமைகள் செய்ததாகவும் செய்தி உண்டு.  
புனைவுகளை நீக்கிவிட்டு, வரலாற்று நிகழ்வுகளை மட்டுமே பார்த்தாலும் புனித அந்தோனியார் பல புதுமைகள் செய்தார் என்பது உண்மையே என்று அவரது அதிகாரப்பூர்வமான வரலாறு கூறுகின்றது.
# பதுவை நகர அந்தோனியார்

## வாழ்க்கைக் குறிப்பு

### இறப்பு

1231ஆம் ஆண்டு பல ஊர்களில் மறையுரை ஆற்றியதாலும், கடும் தவ முயற்சிகளாலும் நோய்வாய்ப்பட்டார். அதே ஆண்டில் சூன் மாதம் 13 நாள் இறுதி திருவருட்சாதனங்களைப் பெற்றபின் இறந்தார். அப்போது அவருக்கு வயது 36. அதன் பின் 32 ஆண்டுகளுக்குப்பின் (1263) அவருடைய கல்லறையானது தோண்டப்பட்டு அவருடைய நாக்கு மட்டும் அழியாமல் இருப்பது கண்டுபிடிக்கப்பட்டது. அந்த நாக்கு இன்றும் பதுவை நகர் கோவிலில் பாதுகாக்கப்பட்டு வருகிறது. அந்தோனியார் இறந்து ஓராண்டு நிறைவதற்கு முன்னரே அவர் புனிதர் என்று திருச்சபையால் அறிவிக்கப்பட்டார்.  
1946ஆம் ஆண்டு திருத்தந்தை 12ம் பத்திநாதர் புனித அந்தோனியாரை திருச்சபையின் மறைவல்லுநர்களில் ஒருவராக அறிவித்தார்.
# மிச்சிகன் அவென்யூ (சிகாகோ)

**மிச்சிகன் அவென்யூ** (*Michigan Avenue*) சிகாகோ நகரில் வடக்கு-தெற்காக அமைந்துள்ள தெருவாகும். சிகாகோ தண்ணீர் தொட்டி, சிகாகோ கலை நிறுவனம், மில்லெனியம் பூங்கா போன்றவை மிச்சிகன் அவென்யூவில் உள்ளன. சிகாகோவாசிகளுக்கும் சுற்றுலாப்பயணிகளிடையே இத்தெரு புகழ் பெற்றுள்ளது.
# மிச்சிகன் அவென்யூ (சிகாகோ)

## வரலாறு

1924இல், முதன்முதலாக டிராபிக் விளக்குகள் சிகாகோவில் மிச்சிகன் அவென்யூவில் பொருத்தப்பட்டன.
# மிச்சிகன் அவென்யூ (சிகாகோ)

## வடக்கு மிச்சிகன் அவென்யூ மற்றும் தி மெக்னிபிசென்ட் மைல்

தற்போது சிகாகோ ஆற்றின் வடக்குப் பகுதி “தி மெக்னிபிசென்ட் மைல்” என்று அழைக்கப்படுகின்றது. சில நேரங்களில் ”தி மேக் மைல்” என்றும் அழைக்கப்படுகின்றது.
# வார்ப்புரு:Infobox street

</small>}}
| image =
| caption = }
| image2 = </>|}}
| caption2 = }
| label3 = முந்தையபெயர்கள் :
| data3 = }
| label4 = உரிமை:
| data4 = }
| label5 = பராமரிப்பு :
| data5 = }  
| label6 = நீளம்:
| data6 =
| label7 = அகலம்:
| data7 = }  
| label10 = அஞ்சல் குறி:
| data10 = }
| class10 = postal-code
| label11 = Addresses:
| data11 = }
| label12 = அமைவிடம்:
| data12 = }
| class12 = ஊர்ப்பகுதி
| label14 = ஆள்கூறுகள்:
| data14 = }  
|label23 =
|data23 = }
|label25 = முதன்மை
சந்திப்புகள்:
|data25 = }
|label27 =
|data27 = }  
| header29 =
| label30 = பயன்பாட்டிற்கு வந்தநாள்:
| data30 = }
| label31 = கட்டுமானம் துவக்கம் :
| data31 = }
| class32 = note
| label32 = முழுமை பெற்ற நாள்:
| data32 = }
| label33 = துவக்க நாள்:
| data33 = }
| label34 = இடிக்கப்பட்ட நாள்:
| data34 = }  
| label35 = வடக்கு:
| data35 = }
| label36 = கிழக்கு:
| data36 = }
| label37 = தெற்கு:
| data37 = }
| label38 = மேற்கு:
| data38 = }  
}}<noinclude></noinclude>